कंपनी बोली- घिनौना व्यवहार देखकर हमने बाकी यात्रियों से उसे फौरन अलग किया
Air India Flight Urinating Controversy; एअर इंडिया की मुंबई-दिल्ली फ्लाइट में ट्रैवल कर रहे एक पैसेंजर ने प्लेन में शौच और पेशाब कर दिया। आरोपी को दिल्ली एयरपोर्ट पर गिरफ्तार कर लिया गया
एअर इंडिया की मुंबई-दिल्ली फ्लाइट में ट्रैवल कर रहे एक पैसेंजर ने प्लेन में शौच और पेशाब कर दिया। आरोपी को दिल्ली एयरपोर्ट पर गिरफ्तार कर लिया गया। घटना 24 जून की है, जो सोमवार 26 जून को सामने आई।
इस मामले में मंगलवार को एअर इंडिया ने कहा कि फ्लाइट में पैसेंजर ने घिनौना व्यवहार किया जिसके बाद हमने उसे फौरन बाकी पैसेंजर्स से अलग किया। दिल्ली लैंड होते ही हमने उसे सिक्योरिटी के हवाले कर दिया।
पैसेंजर ने केबिन सुपरवाइजर की चेतावनी भी नहीं मानी
एअर इंडिया ने बताया कि 24 जून को मुंबई से दिल्ली जा रही एअर इंडिया की फ्लाइट AIC 866 में रो नंबर 9 की सीट नंबर 17F पर ट्रैवल कर रहे पैसेंजर ने प्लेन में ही शौच, पेशाब कर दिया और थूका भी। केबिन सुपरवाइजर ने उसे वॉर्निंग दी, लेकिन वह नहीं माना।
कैप्टन ने तुरंत कंपनी को एक मैसेज भेजा। जैसे ही फ्लाइट दिल्ली हवाई अड्डे पर उतरी, घटना से नाराज दूसरे पैसेंजर्स शोर मचाने लगे। एअर इंडिया के सुरक्षा प्रमुख की निगरानी में आरोपी पैसेंजर को IGI एयरपोर्ट पुलिस स्टेशन ले जाया गया।
अफ्रीका में कुक है आरोपी
आरोपी राम सिंह अफ्रीका में कुक का काम करता है। आरोपी के खिलाफ IPC की धारा 294 (आपत्तिजनक हरकत) और 510 (नशे में धुत होकर सार्वजनिक रूप से गलत आचरण करना) के तहत FIR दर्ज कराई गई। इस हादसे की जानकारी डायरेक्टोरेट जनरल ऑफ सिविल एविएशन को भी दी गई। पुलिस ने उसे गिरफ्तार भी किया, लेकिन कोर्ट ने उसे जमानत दे दी।
कंपनी का कहना है कि ऐसे अनियंत्रित और अनुचित व्यवहार को लेकर हमारी जीरो टॉरलेंस की पॉलिसी है। हम जांच में पूरा सहयोग कर रहे हैं।
इस पोल में भाग लेकर अपनी राय जरूर दें...
एअर इंडिया से जुड़ी ये खबर भी पढ़ें: 
फ्लाइट में पेशाब केस-एअर इंडिया पर 30 लाख जुर्माना:पायलट 3 महीने के लिए सस्पेंड, आरोपी के वकील बोले- 4 महीने का बैन गलत
एअर इंडिया की फ्लाइट में हुए पेशाब कांड में DGCA ने एयरलाइन पर 30 लाख का जुर्माना लगाया है। न्यूज एजेंसी ANI के मुताबिक, DGCA ने पायलट का लाइसेंस 3 महीने के लिए सस्पेंड कर दिया है। इस बीच आरोपी शंकर मिश्रा के वकील ने कहा कि उनके मुवक्किल पर लगाया गया 4 महीने का बैन गलत है। पढ़ें पूरी खबर...
एअर इंडिया फ्लाइट में महिला पर पेशाब की दूसरी घटना, पेरिस-दिल्ली उड़ान में नशे में था आरोपी
एअर इंडिया की एक और फ्लाइट में महिला यात्री के ऊपर पेशाब करने का मामला सामने आया है। यह घटना पहले वाली घटना के 10 दिन बाद 6 दिसंबर को हुई थी। मामला अब सामने आया है। यह फ्लाइट पेरिस से दिल्ली आ रही थी। एयरलाइन का कहना है कि आरोपी ने लिखित माफी मांग ली थी, इसलिए उस पर एक्शन नहीं लिया गया। पूरी खबर पढ़ें....